நீதிமன்றத் தீர்ப்பு எப்படி அமைந்தாலும் அதைப் பற்றி எடப்பாடி பழனிசாமி கவலைப்படப்போவதில்லை. தீர்ப்பு வருவதற்குள் நீங்கள் எடப்பாடி பழனிசாமியுடன் வந்துவிடுவது நல்லது. அப்படி வந்துவிட்டால், அந்தத் தீர்ப்புக்கு எதிராக நாங்கள் மேல்முறையீட்டுக்குச் செல்ல மாட்டோம். சசிகலா குடும்பத்துக்காக அதிகாரத்தை விட்டுக்கொடுக்கும் பேச்சுக்கே இடமில்லை. எம்.ஜி.ஆர் மறைவுக்குப் பிறகு, ஜானகி களத்துக்கு வந்தாலும், அரசியல்ரீதியாக அவரால் வெற்றி பெற முடியாததால் ஜெயலலிதாவுக்கு விட்டுக் கொடுத்தார். ஜானகி முழுநேர அரசியல்வாதியாக இருந்ததில்லை. அவருக்கு இந்தக் களம் புதிதாக இருந்தது.